Foto: Cortesía Meksikalik bokschi David Sanches o‘z ukasi bilan YTH natijasida halok bo‘ldi. Bu haqda Meksikaning Ermosilo shahri hokimiyatining Twitter’dagi sahifasida xabar berildi. Hodisa sportchining ona shahri – Sonoreda yuz berdi. Mashinada David bilan birga uning ukasi Jonatan Sanches ham bo‘lgan, u ham halok bo‘ldi. Sanches WBA yo‘nalishi bo‘yicha ikkinchi eng yengil vazn toifasida “vaqtinchalik” jahon chempioni kamariga egalik qilgan (2014 yilning yanvaridan 2015 yilning sentabriga qadar). Shundan so‘ng u yengil vazn toifasiga o‘tib, to‘rtta jangda ishtirok etdi. Sanches so‘nggi bor ringga 2017 yilning aprelida chiqdi. Meksikalik Viktoriano Nunes bilan g‘oliblik uchun bahs olib bordi. Jangda David ustun kelgan.